พอดีลูกแมวขึ้นมาอยู่ที่แขนอะครับแล้วดันหล่่นแล้วลูกแมวเก็บเล็บไม่เป็นโดนเล็บที่แข ตอนนี้ผ่านมา6วันแล้วลูกแมวไม่ตาย ผมจะเป็นพิษสุนับบ้าไหมครับ ยังไม่เคยฉีดยา ตอนนี้เจ็บคอไอ และไข้นิดหน่อยครับ
สวัสดีค่ะ หากเหตุการณ์ที่โดนลูกแมวข่วนได้ผ่านมา 6 วันแล้ว ลูกแมวยังไม่ตาย แสดงว่าลูกแมวไม่ได้เป็นโรคพิษสุนัขบ้า เพราะแมวที่เป็นโรคพิษสุนัขบ้าจะตายภายใน 4-5 วัน ซึ่งจะตายเร็วกว่าสุนัข ดังนั้น ก็จะไม่เป็นโรคพิษสุนัขบ้าค่ะแต่นอกจากโรคพิษสุนัขบ้า การโดนสัตว์ข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดด้วยค่ะสำหรับบาดแผล หากตอนนี้ได้หายแล้ว ก็ไม่จำเป็นต้องทำอะไรส่วนอาการเจ็บคอ ไอ และมีไข้ ก็ไม่ใช่อาการของโรคพิษสุนัขบ้า แต่อาจเกิดจากสาเหตุ เช่น ไข้หวัด คออักเสบ ทอนซิลอักเสบ เป็นต้น แนะนำควรดูแลรักษาตามอาการ เช่น การดื่มน้ำเปล่ามากๆ งดการดื่มน้ำเย็น พักผ่อนให้เพียงพอ รักษาร่างกายให้อบอุ่น ทานอาหารที่มีประโยชน์ งดอาหารทอด อาหารผัด งดการทานของหวาน ไม่ดื่มแอลกอฮอล์ไ ม่สูบบุหรี่ เป็นต้น หากอาการไม่ดีขึ้น ก็ควรไปพบแพทย์ค่ะ